বিয়ের মণ্ডপে ধুন্ধুমার কাণ্ড! ‘দাদামণি’তে পর্দাফাঁস, কী হবে পারোর ভাগ্যে!

কলকাতা: টানটান উত্তেজনা, মারপিট আর নাটকীয়তায় ভরপুর ‘দাদামণি’ ধারাবাহিকে(Dadamoni serial)র মহাবিবাহ সপ্তাহ। আগামী ২২ থেকে ২৫ অগাস্ট পর্যন্ত সম্প্রচারিত হতে চলেছে এই বিশেষ পর্বগুলো, যেখানে গল্পের মোড় ঘুরিয়ে দেবে এক অপ্রত্যাশিত ঘটনা।

আরও পড়ুন:মিমির বিকিনি লুক ভাইরাল হতেই ফের ডাক বলিউডে! কার ছবিতে !

পার্বতীর বিয়ের দিনই সামনে আসবে সিদ্ধার্থের আসল চেহারা। সোম জানতে পারবে মুখোশের আড়ালে লুকিয়ে থাকা সিদ্ধার্থের আসল রূপ। বোনের জীবন বাঁচাতে সোম রুখে দাঁড়াবে সিদ্ধার্থের বিরুদ্ধে। বিয়ের মণ্ডপেই বর সিদ্ধার্থের সঙ্গে হাতাহাতি শুরু হবে সোমের। এই চরম সংঘাতের পর পার্বতীর বিয়ে কী পরিণতি নেবে, সেটাই এখন দেখার বিষয়।

গত ৭ জুলাই থেকে শুরু হওয়া ‘দাদামণি’ ধারাবাহিকটি মূলত ভাই-বোনের এক মিষ্টি সম্পর্ককে কেন্দ্র করে গড়ে উঠেছে। নীলাঞ্জনা শর্মার প্রযোজনায় তৈরি এই সিরিয়ালে প্রতীক সেন ‘দাদামণি’ সোমের চরিত্রে অভিনয় করছেন, যিনি তাঁর চার বোনকে আগলে রাখেন। কিন্তু পার্বতীর বিয়েতে ঘটে যাওয়া এই সংঘাত সোম এবং তার বোনদের জীবনকে কোন দিকে নিয়ে যাবে, সেটাই এখন দর্শকদের মনে প্রধান প্রশ্ন।
আগামী শুক্রবার থেকে শুরু হয়ে সোমবার পর্যন্ত চলবে এই ধামাকাদার পর্বগুলো।

‘দাদামণি’র দর্শকরা এখন অধীর আগ্রহে অপেক্ষা করছেন, সোম কি পারবে পার্বতীকে রক্ষা করতে? নাকি সিদ্ধার্থের চক্রান্তে তাদের জীবন নতুন কোনো সংকটের মুখে পড়বে? সব প্রশ্নের উত্তর মিলবে এই মহা বিবাহ সপ্তাহেই।